വില്ക്കാന് വച്ച ബെമല് 94 കോടി ലാഭമുണ്ടാക്കി വിറ്റുവരവ് 3,557 കോടി പാലക്കാട് സൈന്യത്തിന് തന്ത്രപ്രധാന വാഹനങ്ങള് നിര്മിക്കുന്ന കേന്ദ്ര പൊതുമേഖലാ സ്ഥാപനം ബെമല് ഭാരത് എര്ത്ത് മൂവേഴ്സ് ലിമിറ്റഡ് കഴിഞ്ഞ സാമ്ബത്തിക വര്ഷം 94 കോടി രൂപ ലാഭമുണ്ടാക്കി. വിറ്റുവരവ് 3,557 കോടിയായി. ഇത്രയും ലാഭമുണ്ടാക്കുന്ന സ്ഥാപനത്തെ വില്ക്കാനാണ് കേന്ദ്ര സര്ക്കാര് തിടുക്കപ്പെടുന്നത്. 12,000 കോടിയുടെ ഓര്ഡര് ഇപ്പോള് ബെമലിനുണ്ട്. ബെമലിന്റെ നിയന്ത്രണമടക്കം കൈമാറാനുള്ള താല്പ്പര്യപത്രം മോദി സര്ക്കാര് ജനുവരി നാലിന് പ്രസിദ്ധീകരിച്ചു. തുടര്ന്ന് പാലക്കാട് യൂണിറ്റിലെ സ്ഥിരം തൊഴിലാളികളുടെ സംഘടനയായ ബെമല് എംപ്ലോയീസ് അസോസിയേഷന് ജനുവരി ആറുമുതല് കമ്ബനിപ്പടിക്കല് സമരം തുടങ്ങി. രാജ്യരക്ഷാ വാഹനങ്ങള് നിര്മിക്കുന്ന ബെമല് വിദേശ സ്വദേശ കമ്ബനികള്ക്ക് വിറ്റഴിക്കുന്നത് രാജ്യസുരക്ഷയെ ബാധിക്കുമെന്നതിനാല് വില്പ്പനയില്നിന്ന് കേന്ദ്ര സര്ക്കാര് പിന്മാറണമെന്ന് ജനുവരി അഞ്ചിന് മുഖ്യമന്ത്രി പിണറായി വിജയന് പ്രധാനമന്ത്രിയോട് ആവശ്യപ്പെട്ടിരുന്നു. കേന്ദ്ര സര്ക്കാര് ടെന്ഡര് വിളിച്ച് നാല് ഇന്ത്യന് കമ്ബനികളെയും രണ്ട് വിദേശ കമ്ബനികളെയും ബെമല് വാങ്ങാനുള്ള അന്തിമ പട്ടികയില് ഉള്പ്പെടുത്തി. ബെമലിന്റെ ബംഗളൂരു, മൈസൂരു എന്നിവിടങ്ങളിലെ 600 ഏക്കര് സ്വകാര്യ കുത്തകകള്ക്ക് തട്ടിയെടുക്കാനുള്ള അവസരം കേന്ദ്രസര്ക്കാര് ഒരുക്കുകയാണ്.